Jeg har nu haft yousee som internet udbyder i 1 år og fravalgt dem, og haft dem som tv udbyder med boks i 8 måneder, og har nu opsagt.

Det er simpelthen for dårligt at en virksomhed levere noget som er så ustabilt, så langsomt, og så dyrt.

Men må jo forvente at når man f.eks betaler for internet, at det så virker og ikke konstant mister forbindelse inde midt i byen. (Bor ikke ude i udkants DK) Eller at det hele tiden er nede fordi det skal opdateres hver 3. uge og disse opdateringer varer mellem 7-15 timer.

Men det blev kun værre da vi fik yousee plus tv, med bland selv kanalerne. Boksen genstarter konstant, boksen er langsom, boksen går fast konstant fordi den ikke kan komme af med varmen, ofte er optagelser hakkede og mangler lyd, flere af filmene og serierne i arkivet melder fejl, og trods en ny super stabil internet forbindelse hjælper det intet.

Blandselv kanalerne er så en helt anden ting. Man har kun mulighed for at skifte 1 gang i måneden, og det skal være inden d. 20, flere af kanalerne sætter ud og går i sort fra tid til anden, og de sidste 5 uger har yousee.dk meldt fejl når man vil ind og lave kanalerne om fordi deres side er under "opdatering". Det er i den grad for ringe, og hvis jeg gad bruge flere kræfter på dette, ville jeg nok kræve en kompensation for dette, da jeg jo så ikke kan udnytte den mulighed som jeg jo er blevet sat i udsigt.

Til sidst så er det simpelthen for ringe at tv2 kun kan ses hvis man har en yousee internet forbindelse på tablets, chromecast og PC. Det er simpelthen at tage folk i bagen. Tv2 er nok en af de mest sete kanaler i hele DK og det har i via jeres licens aftale begrænset jeres kunder i at se. Det var det som var dråben for mig, og derfor opsagde jeg.

Jeg har været kunder flere gange hos jer, med både tv, og internet, men det sidste årstid har gjort at jeg har mistet tilliden til Yousee, og det samme skete for mig for 10 år siden da TDC blev en virksomhed der på samme måde ikke leverede varen til de betalende kunder.

Yousee jeg håber seriøst at i tager dette feedback seriøst for når man ser jeres score her på trustpilot, så må det give en utroligt dårlig stemning på kontoret. Jeg har endda besvaret jeres medarbejdere som ringede og gerne ville lave en bruger undersøgelse.

Det er ikke svært at lave dette. Waoo kan gøre det uden problemer, så hvorfor kan i ikke?!?! TDC som i jo er kraftigt forbundet til kan også gøre det bedre, hvilket faktisk undre mig da TDC normalt ikke kan finde ud af noget som helst. 

Please lad være med at blive kunde hos Yousee, lad dem gå konkurs, for de forstår åbenbart ikke at kunderne bredt i DK er så trætte af Yousee. Og skal de opdage det, så skal samtlige boligforeninger droppe Yousee som udbyder af TV, og vi som fornuftige individer skal droppe dem generelt. Det de tilbyder ser godt ud, men når det kommer til leveringen, så er det helt igennem en skuffende oplevelse.

Vi havde børnefødselsdag, og tvet satte ud 15 gange på 30min foran børnene som skulle se film, vi skiftede til en anden kanal, og det skete igen. 

Yousee, jeg tror i kan forvente et takkekort fra Netflix, HBO Nordic og Tv2 Play, for i hjælper dem med at få mange nye kunder.


OPDATERING!!!!
Nu har jeg snakket med Yousee da min boks i dag stod helt, af!! Jeg har opsagt pr. 30/6 2016 men de nægter at sende mig en ny boks, så jeg kan ikke se tv for de sidste 5 uge som jeg stadig har betalt for?!?!

Efter en del tovtrækkeri og 60min i telefonen, og været på hold 9 gange, indvilligere de i at kreditere 1 måned? Men min boks har været ustabil i 6 måneder, og jeg kan ikke se tv i over 1 måned, så ville det ikke være smartere at kreditere sidste regning (3 måneder) og sige tak for denne gang ?!?!

Yousee helt ærligt, det ligner jo ikke engang service !